##

##

Μεθοδολογία κατάρτισης ερωτηματολογίου με αντικείμενο την καινοτομία στη Δημόσια Διοίκηση

Φεβρουάριος 2020

.

## Αυτή η μεθοδολογία έρευνας έχει εκπονηθεί από το Τμήμα Καινοτομίας και Βέλτιστων Πρακτικών της Γενικής Δ/νσης Δημοσίων Οργανώσεων της Γενικής Γραμματείας Εσωτερικών και Οργάνωσης του Υπουργείου Εσωτερικών

Περισσότερες πληροφορίες για την έρευνα και τις μελέτες που διενεργεί το Τμήμα Καινοτομίας και Βέλτιστων Πρακτικών με σκοπό τη διάγνωση της ικανότητας καινοτομίας δημοσίων οργανώσεων και την παροχή υποστήριξης:

<https://innovation.gov.gr/researchreports/>

*Συντονιστής:*

Κ. Χρήστος Κοκκάλας

Προϊστάμενος Τμήματος Καινοτομίας και Βέλτιστων Πρακτικών

e-mail: x. kokkalas@ypes.gov.gr

*Υπεύθυνη Έρευνας Καινοτομίας*:

Βασιλεία Πιλάλη

Τηλ: 2131313271

e-mail: v.pilali@ypes.gov.gr

Συγγραφή και Υποστήριξη:

Χρήστος Κοκκάλας, Βασιλεία Πιλάλη, Τζένη Αδαμοπούλου, Χριστίνα Χαζάκη, Φαίη Γιάνναρου, Ανδρέας Ανδρουλάκης, Χαρά Λουκάτου

© Τμήμα Καινοτομίας και Βέλτιστων Πρακτικών, Υπουργείο Εσωτερικών, 2019. Διατηρούνται όλα τα δικαιώματα. Η αναπαραγωγή επιτρέπεται μόνο εφόσον αναφέρεται η πηγή.

Πίνακας Περιεχομένων

 [0](#_Toc26446905)

[1) Εισαγωγή 3](#_Toc26446906)

[2) Η έρευνα για την καινοτομία στην ελληνική Δημόσια Διοίκηση 3](#_Toc26446907)

[2.1. Σκοπός του ερωτηματολογίου 4](#_Toc26446908)

[2.2. Βήματα κατασκευής ερωτηματολογίου 4](#_Toc26446909)

[2.3. Τα χαρακτηριστικά του ερωτηματολογίου 5](#_Toc26446910)

[3) Δομή του ερωτηματολογίου 7](#_Toc26446911)

[3.1. Περιγραφή ενοτήτων του ερωτηματολογίου 7](#_Toc26446912)

[3.2. Επεξήγηση όρων του ερωτηματολογίου 8](#_Toc26446913)

[4) Επεξεργασία των απαντήσεων του ερωτηματολογίου 9](#_Toc26446914)

[5) Βιβλιογραφία 10](#_Toc26446915)

[6) Παράρτημα: Το ερωτηματολόγιο για την έρευνα καινοτομίας στη Δημόσια Διοίκηση 13](#_Toc26446916)

***Μεθοδολογία κατάρτισης ερωτηματολογίου με αντικείμενο την καινοτομία στους Δημόσιους Οργανισμούς***

Στο παρόν κείμενο αποτυπώνεται η μεθοδολογία που ακολουθήθηκε για την κατάρτιση του ερωτηματολογίου με σκοπό τη διερεύνηση της ικανότητας καινοτομίας στην ελληνική Δημόσια Διοίκηση από το Τμήμα Καινοτομίας και Βέλτιστων Πρακτικών του Υπουργείου Εσωτερικών.

# Εισαγωγή

Τα τελευταία χρόνια, ολοένα και περισσότερη έμφαση δίνεται στη μελέτη του ρόλου που διαδραματίζει η καινοτομία στην κοινωνική και οικονομική αλλαγή των σύγχρονων κρατών. Ωστόσο, σε σύγκριση με τον ιδιωτικό τομέα, διαπιστώνεται έλλειψη δεδομένων και ποσοτικών στοιχείων, γεγονός που εμποδίζει την κατανόηση του περιβάλλοντος και των συνθηκών καινοτομίας στο δημόσιο τομέα.

Το κράτος ανέκαθεν αντιμετωπιζόταν κυρίως ως παθητικός αποδέκτης της καινοτομίας που πραγματοποιείται στον ιδιωτικό τομέα. Μολαταύτα, η καινοτομία στο Δημόσιο Τομέα θεωρείται πλέον όλο και περισσότερο ένας κρίσιμος παράγοντας που μπορεί να συμβάλει στην καθιέρωση και διατήρηση ενός υψηλού επιπέδου λειτουργίας και παροχής υπηρεσιών στους δημόσιους φορείς, στην αντιμετώπιση των κοινωνικών προκλήσεων και εν τέλει στην επίτευξη ευημερίας. Η καινοτομία από την πλευρά του κράτους μπορεί να συντελέσει όχι μόνο στη βελτίωση των παραγόμενων αγαθών από τον ίδιο το δημόσιο τομέα, αλλά, και στην συμβατικά αντίθετη κατεύθυνση, να ενισχύσει την καινοτομία στον ιδιωτικό τομέα.

# Η έρευνα για την καινοτομία στην ελληνική Δημόσια Διοίκηση

Στο πλαίσιο των αρμοδιοτήτων του, το Τμήμα Καινοτομίας και Βέλτιστων Πρακτικών του Υπουργείου Εσωτερικών επιχειρεί να διαμορφώσει εργαλεία υποστήριξης των Δημοσίων Οργανώσεων για την ενίσχυση της ικανότητας καινοτομίας.

Η διενέργεια έρευνας, που πραγματοποιείται μέσω ερωτηματολογίου (βλ. σχετικό παράρτημα όπου παρατίθεται) παρέχει δεδομένα για τις δημόσιες οργανώσεις αναφορικά με την αντίληψη σχετικά με την καινοτομία, τους πόρους και τις διαδικασίες που χρησιμοποιούνται για την ανάπτυξη καινοτόμων οικοσυστημάτων καθώς και τα εμπόδια και τις προκλήσεις που εμποδίζουν την περαιτέρω δημιουργία καινοτόμων δημόσιων οργανώσεων.

## Σκοπός του ερωτηματολογίου

Η έρευνα μέσω ερωτηματολογίου παρέχει ποιοτικά και ποσοτικά δεδομένα χρήσιμα για:

* την μέτρηση της αντίληψης και την αποτύπωση του νοήματος, του σκοπού και της χρησιμότητας που αποδίδουν στην καινοτομία τα στελέχη της ελληνικής Δημόσιας Διοίκησης,
* την διάγνωση της ικανότητας καινοτομίας των Δημοσίων Οργανώσεων,
* την ανίχνευση των παραγόντων εκείνων που ενισχύουν ή εμποδίζουν την καινοτομία στις Δημόσιες Οργανώσεις.
* την αποτύπωση των διαδικασιών και των πρακτικών εκείνων που ακολουθούν οι Οργανισμοί για να καινοτομούν, τους πόρους που διαθέτουν για την καινοτομία καθώς και τα αποτελέσματα των σχετικών δράσεων,
* την καταγραφή στοιχείων αναφορικά με τις ανάγκες των Δημοσίων Οργανώσεων και τους τρόπους ενίσχυσης της ικανότητας καινοτομίας από το Υπουργείο Εσωτερικών.

## Βήματα κατασκευής ερωτηματολογίου

Η διαδικασία που ακολουθήθηκε για την κατάρτιση του συγκεκριμένου ερωτηματολογίου περιελάμβανε τα ακόλουθα βήματα:

1. Toν προσδιορισμό των στόχων της έρευνας
2. Την κατανόηση των χαρακτηριστικών των ερωτώμενων. Η ετερογένεια τους καθώς και το γεγονός ότι δεν έχουν απαραίτητα όλοι οι ερωτώμενοι κάποια ιδιαίτερη εξοικείωση και εμπειρία στα θέματα της καινοτομίας οδήγησε στη διατύπωση ερωτήσεων σχετικά απλών και κατανοητών, που να μην περιλαμβάνουν πολύ εξειδικευμένη ορολογία και να αφορούν το σύνολο των φορέων του ελληνικού Δημόσιου Τομέα. Με αυτόν τον τρόπο διευκολύνεται η συμπλήρωση από τους ερωτώμενους και επιπλέον διασφαλίζεται σε μεγαλύτερο βαθμό η εγκυρότητα των αποτελεσμάτων και η ασφάλεια στην εξαγωγή των συμπερασμάτων.
3. Τον τελικό καθορισμό των ενοτήτων και των ερωτήσεων που θα συμπεριληφθούν στο ερωτηματολόγιο, βήμα στο οποίο πραγματοποιήθηκαν:
	1. Ο προσδιορισμός των ενοτήτων του ερωτηματολογίου, ώστε κάθε μια από αυτές να περιλαμβάνει ομοειδείς κατηγορίες ερωτημάτων
	2. Η επιλογή του τύπου της ερώτησης που θα χρησιμοποιηθεί καθώς και του λεξιλογίου που θα χρησιμοποιηθεί για τη διατύπωσή του κάθε ερωτήματος
	3. Ο προσδιορισμός της σειράς των ερωτημάτων
4. Τη δημιουργία ενός σύντομου οδηγού συμπλήρωσης και ενός πίνακα επεξήγησης ερωτήσεων
5. Τη δημιουργία του ερωτηματολογίου σε ηλεκτρονική μορφή

## Τα χαρακτηριστικά του ερωτηματολογίου

Για τη δημιουργία του ερωτηματολογίου ελήφθησαν υπόψη συγκεκριμένα στοιχεία τα οποία χαρακτηρίζουν μια επιτυχημένη και ορθή έρευνα και τα οποία περιλαμβάνουν:

* 1. Πληρότητα στην κάλυψη όλων των πτυχών του ερευνώμενου ζητήματος, ώστε να διασφαλιστεί ότι δε θα παραλειφθεί η θεώρηση κάποιου σημαντικού παράγοντα που αφορά και επηρεάζει το αντικείμενο της έρευνας
	2. Σαφήνεια του περιεχομένου των ερωτήσεων
	3. Συνοχή μεταξύ των επιμέρους ερωτημάτων. Συγγενή ερωτήματα εμφανίζονται στο ερωτηματολόγιο ομαδοποιημένα και ερωτώνται μαζί, προκειμένου η σκέψη και η μνήμη του ερωτώμενου να κατευθύνεται ευκολότερα σας σωστές απαντήσεις
	4. Κατάλληλη δομή του ερωτηματολογίου, δηλαδή της σειράς με την οποία θα τεθούν οι ομάδες ερωτήσεων, καθώς αυτή επηρεάζει άμεσα το βαθμό ανταπόκρισης των ερωτώμενων

Βάσει και των ανωτέρω, επιδιώχθηκε το ερωτηματολόγιο να έχει τα ακόλουθα χαρακτηριστικά:

* Να περιλαμβάνει ερωτήματα ελέγχου, τα οποία τίθενται ακριβώς για τον έλεγχο της ορθότητας των απαντήσεων σε βασικές ερωτήσεις μέσω του εντοπισμού τυχόν αντιφάσεων
* Να είναι κατά το δυνατόν σύντομο και να μην επεκτείνεται σε μεγάλο αριθμό ερωτημάτων, ώστε να μην κουράζει τον ερωτώμενο ή να του δημιουργεί την αίσθηση ότι θα χάσει πολύ χρόνο με αποτέλεσμα τελικά να μην ολοκληρώνει τη συμπλήρωσή του
* Να περιλαμβάνει βασικές οδηγίες συμπλήρωσης και εννοιολογικές επεξηγήσεις

Στο ερωτηματολόγιο υπάρχουν οι εξής τύποι ερωτήσεων:

* *Ανοιχτές Ερωτήσεις:* Ο ερωτώμενος απαντά ο ίδιος χωρίς να του δίνεται κάποια επιλογή απαντήσεων
* *Κλειστές Ερωτήσεις:* Οι οποίες διαχωρίζονται στις εξής κατηγορίες:
* Διχοτομικές ερωτήσεις: Ο ερωτώμενος επιλέγει μια από τις 2 διαθέσιμες απαντήσεις
* Ερωτήσεις Κατάταξης: Ο ερωτώμενος κατατάσσει τις διαθέσιμες επιλογές με σειρά προτεραιότητας
* Ερωτήσεις Διαβαθμισμένης Κλίμακας: Ο ερωτώμενος επιλέγει μέσα από μια κλίμακα διαβαθμισμένων απαντήσεων
* Ερωτήσεις Πολλαπλής Επιλογής: Ο ερωτώμενος επιλέγει μια ή περισσότερες από τις διαθέσιμες απαντήσεις

# Δομή του ερωτηματολογίου

Η δομή του ερωτηματολογίου διαμορφώθηκε έτσι ώστε η ροή των ερωτήσεων να ακολουθεί μια λογική και χρονική συνέχεια διερευνώντας αρχικά την αντίληψη και τη στάση των ερωτώμενων απέναντι στην καινοτομία και συνεχίζοντας με τη μελέτη της καινοτομίας στην Οργάνωση (συντελεστές, πόροι, διαδικασίες, οργάνωση και αποτελέσματα καινοτομίας) για να καταλήξει με κάποιες ερωτήσεις που αφορούν γενικά συμπεράσματα των ερωτώμενων για την καινοτομία στην Οργάνωση που εργάζονται.

## Περιγραφή ενοτήτων του ερωτηματολογίου

Συγκεκριμένα, το ερωτηματολόγιο αποτελείται από τις εξής ενότητες ερωτήσεων:

|  |
| --- |
| ***1η Ενότητα ερωτήσεων: Δημογραφικά στοιχεία των ερωτώμενων*** |
| ***2η Ενότητα ερωτήσεων: Στάση και αντίληψη απέναντι στην καινοτομία.*** Οι ερωτήσεις της ενότητας αυτής επιχειρούν να αποτυπώσουν το νόημα, το σκοπό και τη χρησιμότητα που αποδίδει η Δημόσια Οργάνωση στην καινοτομία |
| ***3η Ενότητα ερωτήσεων: Παράγοντες και συντελεστές καινοτομίας.*** Μέσω των ερωτήσεων αυτής της ενότητας επιδιώκεται να διαπιστωθεί ο βαθμός καινοτομίας της Δημόσιας Οργάνωσης καθώς και να προσδιορισθούν οι παράγοντες εκείνοι οι οποίοι επηρεάζουν την καινοτομία. |
| ***4η Ενότητα Ερωτήσεων: Διαδικασίες, συνεργασίες και πόροι για την ανάπτυξη της καινοτομίας*** Οι ερωτήσεις που περιλαμβάνει η ενότητα αυτή καταγραφούν τους πόρους[[1]](#footnote-1) που η Δημόσια Οργάνωση διαθέτει για πρωτοβουλίες καινοτομίας καθώς και τις πρακτικές που υιοθετεί και τις συνεργασίες που πραγματοποιεί για την καινοτομία. |
| ***5η Ενότητα Ερωτήσεων: Αποτελέσματα της καινοτομίας και γενικά συμπεράσματα*** *Μέσω της τελευταίας ενότητας ερωτήσεων επιχειρείται να προσδιοριστούν και να αξιολογηθούν τα αποτελέσματα από τις πρωτοβουλίες και δράσεις καινοτομίας και να εξαχθούν ορισμένα γενικά συμπεράσματα σχετικά με την εμπειρία καινοτομίας στην Δημόσια Οργάνωση.* |

## Επεξήγηση όρων του ερωτηματολογίου

Στον ακόλουθο πίνακα παρατίθεται η επεξήγηση ορισμένων όρων που περιλαμβάνονται στο ερωτηματολόγιο για τη διευκόλυνση της κατανόησης από μέρους του αναγνώστη:

Πίνακας 1. Επεξήγηση όρων ερωτηματολογίου

|  |  |  |
| --- | --- | --- |
| Σημαντική αλλαγή στα χαρακτηριστικά μιας υπηρεσίας ή προϊόντος | Βελτίωση κρίσιμων στοιχείων στα χαρακτηριστικά της υπηρεσίας ή του προϊόντος, στη δυνατότητα πρόσβασης του χρήστη ή στον τρόπο χρήσης τους | Ερώτηση 7 |
| Σημαντική αλλαγή στα χαρακτηριστικά μιας διαδικασίας | Μπορεί να περιλαμβάνει σημαντικές βελτιώσεις στις δεξιότητες και στον τεχνικό εξοπλισμό ή ακόμα και σε δραστηριότητες υποστήριξης όπως πληροφορική, προμήθειες, λογιστικά | Ερώτηση 7 |
| Αλλαγή στον τρόπο λειτουργίας της Οργάνωσης | Εφαρμογή καινούργιων ή σημαντικά βελτιωμένων μεθόδων οργάνωσης και διοίκησης. Μπορεί να περιλαμβάνει βελτιώσεις στο σύστημα διοίκησης ή στην οργάνωση στο χώρο εργασίας | Ερώτηση 7 |
| Δίκτυο καινοτομίας | Σύστημα επικοινωνίας, αλληλεπίδρασης και συνεργασίας φορέων για την προώθηση και διάδοση της καινοτομίας | Ερώτηση 9 |
| Κουλτούρα καινοτομίας | Νοοτροπία που ενθαρρύνει, ενισχύει και θέτει ως προτεραιότητα την καινοτομία | Ερώτηση 11 |
| Ανταπόκριση σε κοινωνικές ανάγκες  | Ικανοποίηση αιτημάτων και αντιμετώπιση προβλημάτων που απασχολούν το κοινωνικό σύνολο (χρήστες υπηρεσιών και προϊόντων Δημοσίων Οργανώσεων) | Ερώτηση 12α |
| Συντελεστές καινοτομίας | Οι παράγοντες εκείνοι που επηρεάζουν την ικανότητα καινοτομίας | Τίτλος 3ης ενότητας |
| Συγκριτική μάθηση και υιοθέτηση καλών πρακτικών | Απόκτηση γνώσης μέσα από σύγκριση και αξιολόγηση αποτελεσμάτων διαφόρων πρακτικών  | Ερώτηση 16 |
| Πόροι για την καινοτομία | Τα διαθέσιμα που κατευθύνονται (εισρέουν) στην πραγματοποίηση έργων καινοτομίας | Τίτλος 4ης ενότητας, Ερωτήσεις 17, 17α |
| Συνεργασία με άλλους Οργανισμούς | «Συνεργασία» σημαίνει ότι οι Οργανισμοί συμμετείχαν ενεργά στην ανάπτυξη της καινοτόμας δράσης, και όχι μόνο σε υποστηρικτικές δραστηριότητες | Ερωτήσεις 22, 23, 24 |
| Εγκαταλελειμμένες ή που έχουν πάρει αναβολή | Αναφέρεται σε δραστηριότητες που βρίσκονταν σε εξέλιξη την προηγούμενη διετία | Ερώτηση 25 |

###

# Επεξεργασία των απαντήσεων του ερωτηματολογίου

Οι απαντήσεις, οι οποίες θα αποσταλούν ηλεκτρονικά, θα συγκεντρωθούν και θα επεξεργαστούν με στατιστικά εργαλεία. Συγκεκριμένα, σε πρώτο βαθμό θα πραγματοποιηθεί ο υπολογισμός των συνολικών τιμών των δεικτών και η αποτύπωσή τους σε αντίστοιχα διαγράμματα. Το δείγμα, από το οποίο θα προκύψουν οι απαντήσεις στην έρευνα, αναμένεται να αποτελεί ένα σημαντικό ποσοστό του συνολικού πληθυσμού των ελληνικών δημοσίων φορέων. Από τις τιμές των δεικτών σχετικά με την καινοτομία, οι οποίοι προκύπτουν από τις αντίστοιχες ερωτήσεις, μπορεί να δημιουργηθεί ένα διάστημα εκτίμησης για τις αντίστοιχες τιμές που αφορούν το σύνολο της ελληνικής Δημόσιας Διοίκησης, με σημαντικό ποσοστό εμπιστοσύνης (>95%). Έτσι είναι δυνατή η αποτύπωση μιας συνολικής εικόνας για την καινοτομία στον ελληνικό Δημόσιο Τομέα και η εξαγωγή χρήσιμων συμπερασμάτων μέσω της επιβεβαίωσης ή απόρριψης στατιστικών υποθέσεων.

Σε δεύτερο βαθμό, με την αξιοποίηση της πληροφορίας που θα προκύψει από την έρευνα μπορεί να δημιουργηθεί προβλεπτικό μοντέλο που θα λαμβάνει υπόψη και θα υπολογίζει τις εισροές, τις διαδικασίες και τις εκροές καινοτομίας στην Ελληνική Δημόσια Διοίκηση.

 Ο Υπουργός Εσωτερικών

Παναγιώτης Θεοδωρικάκος

# Βιβλιογραφία

Για τη διεξοδική μελέτη του θέματος της καινοτομίας και για την άντληση της απαραίτητης γνώσης και πληροφορίας χρησιμοποιήθηκαν πηγές από τη βιβλιογραφία όπως προηγούμενες έρευνες για την καινοτομία, επιστημονικά άρθρα κτλ., με στόχο η έρευνα να είναι όσο το δυνατόν πλήρης και να καλύπτει το θέμα σε όλες του τις διαστάσεις Η μελέτη των βιβλιογραφικών αυτών πηγών συνέβαλε στη σύνταξη του ερωτηματολογίου για την καινοτομία στους Δημόσιους Οργανισμούς, προσαρμοσμένου σε κάθε περίπτωση στα δεδομένα της ελληνικής Δημόσιας Διοίκησης. Η βιβλιογραφία αυτή παρατίθεται παρακάτω:

1. Measuring Public Innovation in the Nordic Countries (MEPIN), 2011
2. Guidelines for collecting, reporting and using data on innovation, Oslo Manual, 2018
3. Skills, attitudes and behaviours that fuel public innovation, Nesta,
4. How innovation drivers, networking and leadership shape public sector innovation capacity, Lewis J. et all, 2017
5. On Innovation in the Public Sector, Koch P & Hauknes J., 2005
6. Public sector innovation—From theory to measurement, Bloch C. & Bugge M., 2013
7. Innovation in Public Sector Services, Héctor Javier Lagunes Marín, November 2014
8. Public Sector Innovation Indicators: Towards a New Evaluative Framework, Kattel R. et all, 2015
9. Factors Influencing Public Sector Innovation Performance in Malaysia: Structural Equation Modelling Approach, Ramli R. et all, 2017
10. Government/Public Sector Innovation Assessment Questionnaire, Government\_Public%20Sector%20Innovation%20Assessment%20Questionnaire%20Survey.htm
11. Global Review of Innovation Intelligence and Policy Studies, Hugo Thenint, LL&A), 2010
12. Measuring innovation in the public sector, Arundel et al., 2013
13. Measuring Public Sector Innovation, Sandor S., 2018
14. Measuring Public Sector Innovation. Why, when, how, for whom and where to?, Observatory of Public Sector Innovation
15. Innovation in the Public Sector: Country experiences and policy recommendations, UNECE, 2017
16. Research on Public Sector Innovation- Today’s Problems Yesterday’s Toolkit, Anzsog 2019
17. Survey on Public Sector Innovation Enablers (OPSI), OECD

# Παράρτημα: Το ερωτηματολόγιο για την έρευνα καινοτομίας στη Δημόσια Διοίκηση

Ακολούθως παρατίθεται αναλυτικά το ερωτηματολόγιο έρευνας για την καινοτομία στην ελληνική Δημόσια Διοίκηση:

**Το ερωτηματολόγιο για την έρευνα καινοτομίας στη Δημόσια Διοίκηση**

***Ερωτηματολόγιο για την καινοτομία***

Το ερωτηματολόγιο αυτό συμπληρώνεται από ένα μοναδικό εκπρόσωπο που ορίζουν οι δημόσιοι φορείς επιπέδου διοίκησης Προϊσταμένου Γενικής Διεύθυνσης ή αντίστοιχου.

Κάθε φορέας συμπληρώνει και αποστέλλει ένα ερωτηματολόγιο.

Σκοπός του ερωτηματολογίου είναι η αποτύπωση της υφιστάμενης κατάστασης όσον αφορά την καινοτομία στον ελληνικό Δημόσιο Τομέα καθώς και η διάγνωση των αναγκών για την ενίσχυση της καινοτομίας. Συγκεκριμένα, το ερωτηματολόγιο στοχεύει:

* Στη μέτρηση της αντίληψης και την αποτύπωση του νοήματος, του σκοπού και της χρησιμότητας που αποδίδουν στην καινοτομία τα στελέχη της ελληνικής Δημόσιας Διοίκησης,
* Στη διάγνωση της ικανότητας καινοτομίας των Δημοσίων Οργανώσεων,
* Στην ανίχνευση των παραγόντων εκείνων που ενισχύουν ή εμποδίζουν την καινοτομία στις Δημόσιες Οργανώσεις,
* Στην αναζήτηση των διαδικασιών και των πρακτικών που ακολουθούν οι Οργανισμοί για να καινοτομούν, τους πόρους που διαθέτουν για την καινοτομία καθώς και τα αποτελέσματα των σχετικών δράσεων
* Στην καταγραφή των αναγκών των Δημοσίων Οργανώσεων για την ανάπτυξη ικανοτήτων καινοτομίας από το Τμήμα Καινοτομίας και Βέλτιστων Πρακτικών του Υπουργείου Εσωτερικών.

*Οδηγίες Συμπλήρωσης Ερωτηματολογίου:*

* Προθεσμία συμπλήρωσης του ερωτηματολογίου είναι η 28η Φεβρουαρίου 2020
* Η απάντηση σε όλες τις ερωτήσεις είναι υποχρεωτική και δεν υπάρχει δυνατότητα παράλειψης κάποιας από αυτές
* Πριν τη συμπλήρωση συστήνεται η ανάγνωση του αρχείου με επεξηγήσεις σε ορισμένα ερωτήματα στο αρχείο που είναι αναρτημένο στην ηλεκτρονική σελίδα του Τμήματος.

***1η Ενότητα: Δημογραφικά στοιχεία***

***Ενότητα 1.1. Στοιχεία εκπροσώπου φορέα***

1. ***Όνομα …………………………………….***
2. ***Ιδιότητα***
* Προϊστάμενος Γενικής Διεύθυνσης
* Άλλο (περιγράψτε)
1. ***Ονομασία Γενικής Διεύθυνσης/ Μονάδας του φορέα που εργάζεστε:***

***…………………………………………………………..***

***Ενότητα 1.2. Στοιχεία φορέα***

1. ***Όνομα φορέα***

***…………………………………………………………..***

1. ***Επίπεδο διοίκησης***
* Κεντρική Διοίκηση
* Περιφερειακή Διοίκηση
* Τοπική Αυτοδιοίκηση
* Αποκεντρωμένη Διοίκηση
* Νομικό Πρόσωπο Δημοσίου Δικαίου
* Ανεξάρτητη Αρχή
* Άλλο
1. ***Σε ποιον τομέα δημόσιας πολιτικής εντάσσονται οι αρμοδιότητες της Οργάνωσης;***
* Δημόσια Διοίκηση
* Δημόσια Τάξη και Ασφάλεια
* Εκπαίδευση
* Κοινωνική Πρόνοια και Προστασία
* Περιβάλλον
* Πολιτισμός και Αθλητισμός
* Οικονομία
* Υγεία
* Άλλο

***2η Ενότητα: Γενική στάση και αντίληψη απέναντι στην καινοτομία***

(Στις ακόλουθες ερωτήσεις αποτυπώνεται το νόημα, ο σκοπός καθώς και η χρησιμότητα που αποδίδει ο φορέας σας στην καινοτομία)

1. ***Πως αντιλαμβάνεται η Οργάνωσή σας την έννοια της καινοτομίας;***

*(Επιλέξτε μια απάντηση)*

α) Ως βελτίωση, έστω και μικρή, μιας υπηρεσίας, προϊόντος ή διαδικασίας,

β) Ως σημαντική αλλαγή στα χαρακτηριστικά μιας υπηρεσίας, προϊόντος ή διαδικασίας,

γ) Ως εισαγωγή μιας καινούργιας υπηρεσίας, προϊόντος ή διαδικασίας στην Οργάνωση,

δ) Ως εκτεταμένη αλλαγή στον τρόπο λειτουργίας της Οργάνωσης

1. ***Θεωρείτε ότι το προσωπικό της Οργάνωσής σας γνωρίζει τι είναι καινοτομία στον Δημόσιο Τομέα;***

Α) Ναι β) Όχι

1. ***Ποιους από τους παρακάτω παράγοντες θεωρείτε περισσότερο σημαντικούς για την καινοτομία σε μια Δημόσια Οργάνωση;***

*(Επιλέξτε έως 3 απαντήσεις)*

* Παροχή κινήτρων σε υπαλλήλους για την υποβολή νέων ιδεών καινοτομίας
* Συμμετοχή σε δίκτυα καινοτομίας & συνεργασία με άλλους φορείς σε κοινά έργα
* Υποστήριξη της ηγεσίας της οργάνωσης και πρακτικές που εφαρμόζει για την καινοτομία
* Συστηματική μέτρηση και αξιολόγηση της καινοτομίας
* Κατάρτιση προσωπικού σε δεξιότητες καινοτομίας
* Ύπαρξη νομοθετικού πλαισίου για την καινοτομία στη Δημόσια Διοίκηση
* Πρόβλεψη ειδικού προϋπολογισμού για την χρηματοδότηση της καινοτομίας
* Ύπαρξη στρατηγικής για την καινοτομία
1. ***Σε ποιο βαθμό θεωρείτε ότι ισχύουν οι παρακάτω προτάσεις σχετικά με την διοίκηση της καινοτομίας στην Οργάνωσή σας;***

|  |  |  |  |  |  |
| --- | --- | --- | --- | --- | --- |
| Το προσωπικό έχει κίνητρα ώστε να συμμετέχει στην εισαγωγή και υλοποίηση νέων ιδεών και δράσεων καινοτομίας | 1  | 2 | 3 | 4 | 5 |
| Δεν ισχύει καθόλου | Ισχύει σε μικρό βαθμό | Ισχύει σε κάποιο βαθμό | Ισχύει σε αρκετό βαθμό | Ισχύει σε μεγάλο βαθμό |
| Οι υπάλληλοι ενθαρρύνονται να αφιερώνουν ορισμένο από το χρόνο εργασίας τους για την ανάπτυξη ιδεών και πρωτοβουλιών καινοτομίας | 1 | 2 | 3 | 4 | 5 |
| Δεν ισχύει καθόλου | Ισχύει σε μικρό βαθμό | Ισχύει σε κάποιο βαθμό | Ισχύει σε αρκετό βαθμό | Ισχύει σε μεγάλο βαθμό |
| Υπάρχει συνεργατική κουλτούρα που ενισχύει την καινοτομία | 1 | 2 | 3 | 4 | 5 |
| Δεν ισχύει καθόλου | Ισχύει σε μικρό βαθμό | Ισχύει σε κάποιο βαθμό | Ισχύει σε αρκετό βαθμό | Ισχύει σε μεγάλο βαθμό |
| Η Διοίκηση δίνει προτεραιότητα στην ανάπτυξη καινοτόμων δράσεων | 1 | 2 | 3 | 4 | 5 |
| Δεν ισχύει καθόλου | Ισχύει σε μικρό βαθμό | Ισχύει σε κάποιο βαθμό | Ισχύει σε αρκετό βαθμό | Ισχύει σε μεγάλο βαθμό |
| Η ανώτερη Διοίκηση είναι πρόθυμη να αναλάβει ρίσκο προκειμένου να υποστηριχθεί μια δράση καινοτομίας | 1 | 2 | 3 | 4 | 5 |
| Δεν ισχύει καθόλου | Ισχύει σε μικρό βαθμό | Ισχύει σε κάποιο βαθμό | Ισχύει σε αρκετό βαθμό | Ισχύει σε μεγάλο βαθμό |

1. ***Θεωρείτε ότι έχει δημιουργηθεί κουλτούρα που υποστηρίζει την καινοτομία στην Οργάνωσή σας;***

α) Ναι β) Όχι

***3η Ενότητα: Παράγοντες και συντελεστές καινοτομίας***

*Μέσω των ακόλουθων ερωτήσεων επιδιώκεται να διαπιστωθεί αν η Οργάνωση καινοτομεί καθώς και να προσδιορισθούν οι παράγοντες εκείνοι οι οποίοι επηρεάζουν την καινοτομία.*

1. ***Έχει πραγματοποιήσει η Οργάνωσή σας κάποια δράση καινοτομίας τα τελευταία 2 χρόνια;***

α) Ναι β) Όχι

1. ***α) (αν πριν απαντήσατε Ναι) Ποιοι βασικοί λόγοι έχουν ωθήσει την Οργάνωσή σας να καινοτομήσει;***

*Επιλέξτε έως 3 απαντήσεις*

* Η ανάγκη για αντιμετώπιση ενός προβλήματος (π.χ. κενό υπηρεσίας ή παράλειψη),
* Η επιθυμία βελτίωσης των παρεχόμενων υπηρεσιών και η βελτίωση της αξιοπιστίας της Οργάνωσης,
* Η ανάγκη ανταπόκρισης σε αλλαγή ή η βελτίωση μέσα στην Οργάνωση (π.χ. αλλαγή δομής, εσωτερικών κανόνων και διαδικασιών),
* Η ανάγκη εξοικονόμησης πόρων (χρηματοοικονομικών, χρόνου, προσωπικού κτλ)
* Η ανάγκη ανταπόκρισης σε εξωτερική αλλαγή (αλλαγή πολιτικής, αλλαγές στη νομοθεσία και σε κανονισμούς),
* Η ενσωμάτωση τεχνολογικών απαιτήσεων,
* Η ανάγκη ανταπόκρισης σε νέες κοινωνικές ανάγκες,
* Άλλο (εξηγήστε)
1. ***Ποιες θεωρείτε ότι είναι οι κυριότερες προκλήσεις αναφορικά με την καινοτομία στην Οργάνωσή σας;***

*Επιλέξτε έως 3 απαντήσεις*

* Έλλειψη υποστήριξης από την ιεραρχία της δημόσιας οργάνωσης,
* Έλλειψη υποστήριξης από τους υπαλλήλους της δημόσιας οργάνωσης,
* Νομοθετικοί περιορισμοί / Γραφειοκρατία,
* Πολύπλοκη οργανωτική δομή,
* Έλλειψη χρηματοδότησης για την καινοτομία,
* Έλλειψη καταρτισμένου προσωπικού με γνώσεις και δεξιότητες καινοτομίας,
* Έλλειψη υποδομών / τεχνολογικού εξοπλισμού,
* Έλλειψη Στρατηγικής και στόχων καινοτομίας,
* Άλλο (εξηγήστε)
1. ***Οι καινοτόμες ιδέες στην Οργάνωσή σας καταλήγουν σε πρωτοβουλίες και δράσεις καινοτομίας;***

*α) Ποτέ β) Σπάνια γ) Συχνά δ) Πάντα*

1. ***Διαθέτει η Οργάνωσή σας ειδικούς στόχους και δράσεις για την καινοτομία στο πλαίσιο της Στρατηγικής της;***

α) Ναι β) Όχι

1. ***Ποιες δεξιότητες καινοτομίας κρίνετε αναγκαίο ότι πρέπει να αναπτύξει το προσωπικό της Οργάνωσής σας;***

*Συμπληρώστε με αριθμούς από το 1 έως 5 με βάση τη σειρά σημαντικότητας (1 αυτό που θεωρείτε πιο απαραίτητο, 5 αυτό που θεωρείτε λιγότερο απαραίτητο).*

|  |  |
| --- | --- |
| Γενικές ικανότητες ηγεσίας και διοίκησης καινοτομίας (διοίκηση έργων, συντονισμός ομάδων, επίλυση προβλημάτων) |  |
| Ικανότητα σχεδιασμού διαδικασιών και υπηρεσιών προσανατολισμένων στις ανάγκες των χρηστών, των πολιτών και των εταίρων της Δημόσιας Οργάνωσης |  |
| Ικανότητα αναζήτησης ιδεών, πειραματισμού και δοκιμών για τον σχεδιασμό δράσεων καινοτομίας |  |
| Ικανότητα διαχείρισης και ανάλυσης δεδομένων για τη λήψη αποφάσεων |  |
| Ικανότητα συγκριτικής μάθησης και υιοθέτησης καλών πρακτικών |  |

***4η Ενότητα: Διαδικασίες, συνεργασίες και πόροι για την ανάπτυξη της καινοτομίας***

*Μέσω των ακόλουθων ερωτήσεων επιδιώκεται να καταγραφούν οι πόροι[[2]](#footnote-2) που η Οργάνωση σας διαθέτει για πρωτοβουλίες καινοτομίας καθώς και οι πρακτικές που υιοθετεί και οι συνεργασίες που πραγματοποιεί για την καινοτομία.*

1. ***Η Οργάνωσή σας διαθέτει επαρκείς πόρους για την πραγματοποίηση δράσεων καινοτομίας?***

 α) Ναι β) Όχι

***17. α) (Αν πριν απαντήσατε όχι) Σε τι είδους πόρους αντιμετωπίζει έλλειψη η Οργάνωσή σας για την πραγματοποίηση καινοτομίας;***

*Επιλέξτε τους 2 πιο κρίσιμους*

* Προσωπικό με εξειδικευμένες γνώσεις και δεξιότητες καινοτομίας
* Τεχνολογικός εξοπλισμός
* Υποδομές / Εγκαταστάσεις
* Χρηματοοικονομικοί πόροι για τη χρηματοδότηση νέων ιδεών
* Γνώση και εμπειρία στην καινοτομία

1. ***Ποιο είναι περίπου το ποσό που έχει διαθέσει η Οργάνωσή σας για τη χρηματοδότηση της καινοτομίας τα τελευταία 2 έτη;***

α) Δεν έχει διατεθεί χρηματοδότηση για δράσεις καινοτομίας

β) >50.000 €

γ) 50.000-100.000 $€$

δ) >100.000 €

ε) Δε γνωρίζω

1. ***Η Οργάνωση έχει λάβει κάποια επιδότηση από χρηματοδοτικά ταμεία για πραγματοποίηση δράσεων καινοτομίας;***

α) Ναι β )Όχι

1. ***Από πού προέρχονται συνήθως οι ιδέες και οι πρωτοβουλίες καινοτομίας στην Οργάνωσή σας; (επιλέξτε έως 2 απαντήσεις)***
* Ανώτερα διοικητικά στελέχη
* Μεσαία διοικητικά στελέχη
* Υπόλοιπο προσωπικό που εργάζεται στο πεδίο που αναπτύχθηκε η καινοτομία
* Ανταλλαγή καλών πρακτικών με εξωτερικούς φορείς (δημόσιους ή ιδιωτικούς)
* Υποχρέωση από Νομοθεσία / Εθνική ή Ευρωπαϊκή Οδηγία ή Κανονισμό
* Άλλο (εξηγήστε)
1. ***Ποιες από τις παρακάτω πρακτικές έχει υιοθετήσει η Οργάνωσή σας για την καινοτομία;***
* Διαδικασίες εισαγωγής και αξιολόγησης καινοτόμων ιδεών
* Δημιουργία ομάδων καινοτομίας
* Συμμετοχή σε δίκτυα συνεργασίας για την καινοτομία εντός και εκτός της Δημόσιας Οργάνωσης
* Διεξαγωγή προγραμμάτων κατάρτισης και ενίσχυσης της ικανότητας καινοτομίας του προσωπικού
* Πραγματοποίηση προγραμμάτων έρευνας και ανάπτυξης
* Διαδικασίες πιλοτικής ανάπτυξης και εφαρμογής καινοτόμων ιδεών
* Προμήθεια απαραίτητου ηλεκτρονικού / τεχνολογικού εξοπλισμού για πραγματοποίηση δράσεων καινοτομίας
* Τίποτα από τα παραπάνω
* Άλλο (εξηγήστε)
1. ***Τι από τα παρακάτω ισχύει αναφορικά με τoν τρόπο σχεδιασμού και ανάπτυξης των δράσεων καινοτομίας στην Οργάνωσή σας;***
2. Οι δράσεις καινοτομίας σχεδιάζονται και αναπτύσσονται εξ ολοκλήρου εντός της οργάνωσης (in-house)
3. Οι δράσεις καινοτομίας σχεδιάζονται και αναπτύσσονται σε συνεργασία με φορείς του δημόσιου τομέα
4. Οι δράσεις καινοτομίας σχεδιάζονται και αναπτύσσονται σε συνεργασία με φορείς ιδιωτικού τομέα
5. Οι δράσεις καινοτομίας σχεδιάζονται και αναπτύσσονται σε συνεργασία με εκπαιδευτικά ιδρύματα
6. Οι δράσεις καινοτομίας σχεδιάζονται και αναπτύσσονται από ανάδοχο έργου
7. Τίποτα από τα παραπάνω

1. ***Με τι είδους φορείς έχει συνεργαστεί η Οργάνωσή σας για την καινοτομία στο παρελθόν;***
2. Άλλους δημόσιους φορείς
3. Εκπαιδευτικά / ερευνητικά ιδρύματα
4. Ιδιωτικές τεχνικές / συμβουλευτικές εταιρίες
5. Πολίτες / ενώσεις πολιτών
6. Με φορείς από το εξωτερικό
7. Δεν έχει πραγματοποιήσει συνεργασίες
8. Άλλο (εξηγήστε)
9. ***Από ποιες πηγές αντλεί η Οργάνωσή σας την απαραίτητη γνώση και πληροφόρηση που χρησιμοποιεί για την έναρξη δράσεων καινοτομίας;***
* Μελέτη περίπτωσης καινοτόμων έργων άλλων φορέων (εσωτερικού και εξωτερικού)
* Διεθνής και ελληνική βιβλιογραφία
* Έρευνες – μελέτες από εκπαιδευτικά ιδρύματα και οργανισμούς
* Προηγούμενες πιλοτικές εφαρμογές
* Έρευνες ικανοποίησης χρηστών
* Internet, διαδικτυακά φόρουμ συζητήσεων και social media
* Συμμετοχή σε συνέδρια και σεμινάρια
* Αξιολογήσεις ποιότητας, αποδοτικότητας, αποτελεσματικότητας προηγούμενων δράσεων
* Αλληλεπίδραση ή / και συνεργασία με εξωτερικούς φορείς για την καινοτομία
* Δε χρησιμοποιεί καθόλου πρότερη πληροφορία ή τεχνογνωσία
* Άλλο (εξηγήστε)

***5η Ενότητα: Αποτελέσματα της καινοτομίας και γενικά συμπεράσματα***

*Μέσω των ακόλουθων ερωτήσεων επιχειρείται να προσδιοριστούν και να αξιολογηθούν τα αποτελέσματα από τις πρωτοβουλίες και δράσεις καινοτομίας και να εξαχθούν ορισμένα γενικά συμπεράσματα σχετικά με την εμπειρία καινοτομίας στην Οργάνωση*

1. ***Που έχουν καταλήξει οι δράσεις καινοτομίας στην Οργάνωσή σας;***

α) Έχουν αναβληθεί ή εγκαταλειφθεί[[3]](#footnote-3) πριν την δημιουργία και την εφαρμογή καινοτομίας

β) Έχουν οδηγήσει στη δημιουργία καινοτομίας που εφαρμόζεται στην Οργάνωση

***25. α) (αν προηγουμένως απαντήσατε β) Τι είδους αποτελέσματα έχουν προκύψει από την εφαρμογή καινοτόμων πρακτικών στην Οργάνωση;***

*Επιλέξτε έως 3 απαντήσεις*

* Αύξηση παραγωγικότητας
* Εξοικονόμηση πόρων (κόστους, χρόνου, προσωπικού κτλ)
* Ενσωμάτωση νέας τεχνολογίας
* Αύξηση ικανοποίησης υπαλλήλων από την εργασία
* Βελτίωση ποιότητας παρεχόμενων υπηρεσιών
* Παροχή νέων υπηρεσιών και ανταπόκριση σε νέες ανάγκες των χρηστών
* Ανασχεδιασμό και βελτίωση διαδικασιών
* Άλλο
1. ***Πώς αξιολογείτε τελικά την ικανότητα καινοτομίας της Οργάνωσής σας;***

α) Χαμηλή β) Μέτρια β) Καλή γ) Πολύ καλή δ) Άριστη

1. ***Υπάρχουν στην Οργάνωση δείκτες αξιολόγησης της διαδικασίας και των αποτελεσμάτων της καινοτομίας;***

α) Ναι β )Όχι

1. ***Με βάση τα συμπεράσματα από τα προηγούμενα ερωτήματα της έρευνας και τη δική σας εμπειρία, σε ποιόν από τους παρακάτω τομείς θεωρείτε ότι είναι περισσότερο απαραίτητη η εισαγωγή καινοτόμων πρακτικών στην Οργάνωσή σας;***

*Επιλέξτε έως 2 τομείς*

|  |  |
| --- | --- |
| Στον τρόπο εργασίας του προσωπικού (ανάθεση και τρόπος εκτέλεσης αρμοδιοτήτων, δημιουργία ομάδων εργασίας κτλ) |  |
| Στην ενσωμάτωση των νέων τεχνολογιών |  |
| Στο σύστημα διαχείρισης του ανθρώπινου δυναμικού (προσλήψεις, τοποθετήσεις, αξιολόγηση κτλ) |  |
| Εξυπηρέτηση και επικοινωνία με χρήστες |  |
| Στο σχεδιασμό / ανασχεδιασμό διαδικασιών  |  |
| Στην διαχείριση των δεδομένων για λήψη αποφάσεων |  |
| Άλλο (εξηγήστε) |  |

1. ***Λαμβάνοντας υπόψη τα προηγούμενα ερωτήματα και τη δική σας εμπειρία, με ποιους τρόπους θα μπορούσε καλύτερα το Τμήμα Καινοτομίας του Υπουργείου Εσωτερικών να σας υποστηρίξει να προωθήσετε την καινοτομία στην Οργάνωσή σας;***

*Επιλέξτε έως 4 απαντήσεις*

|  |  |
| --- | --- |
| Προβολή καλών πρακτικών από την Ελλάδα και το εξωτερικό |  |
| Οργάνωση Συνεδρίων Καινοτομίας με εμπειρογνώμονες από την Ελλάδα και το εξωτερικό |  |
| Οργάνωση Βραβείων Καινοτομίας στην δημόσια διοίκηση |  |
| Υποστήριξη σε όλα τα στάδια εφαρμογής της καινοτομίας στην Οργάνωσή σας (εισαγωγή, σχεδιασμό πιλοτικών προγραμμάτων, εκπαίδευση εργαζομένων σε δεξιότητες καινοτομίας κ.α.) |  |
| Ανάπτυξη δεξιοτήτων καινοτομίας στην Οργάνωσή σας μέσα από σεμινάρια  |  |
| Πραγματοποίηση στοχευμένων εργαστηρίων (workshops) για την αναγνώριση αναγκών καινοτομίας και τον σχεδιασμό λύσεων και πιλοτικών προγραμμάτων |  |
| Δημιουργία δικτύου καινοτομίας με σκοπό την ανταλλαγή πληροφοριών και εμπειριών |  |
| Γενική ενημέρωση για θέματα καινοτομίας  |  |
| Χρήσιμες συμβουλές και οδηγίες για την εφαρμογή της καινοτομίας |  |
| Παροχή εκπαιδευτικού υλικού για την καινοτομία |  |
| Άλλο (παρακαλώ εξηγήστε) |  |

1. ***Θεωρείτε ότι η καινοτομία είναι απαραίτητη για τη βελτίωση της Δημόσιας Οργάνωσής σας;***

α) Ναι β) Όχι

1. ***Γενικά σχόλια για την εμπειρία σας σχετικά με την καινοτομία και προτάσεις βελτίωσης της ικανότητας καινοτομίας στην Οργάνωση. (έως 100 λέξεις)***
1. *Τα διαθέσιμα της Οργάνωσης που κατευθύνονται (εισρέουν) στην πραγματοποίηση καινοτόμων δράσεων* [↑](#footnote-ref-1)
2. *Τα διαθέσιμα της Οργάνωσης που κατευθύνονται (εισρέουν) στην πραγματοποίηση καινοτόμων δράσεων* [↑](#footnote-ref-2)
3. *Αναφέρεται σε δραστηριότητες που βρίσκονταν σε εξέλιξη την προηγούμενη διετία* [↑](#footnote-ref-3)